Welkom! | Dion se gedagtes
Blêrrie hond! »
Maart 12, 2009 deur Dion Hoekom “vullisblikke” in die blaai se titel? Dink “recycle bins”. ‘n Plek waar goeie en slegte dinge gestoor en geklassifiseer kan word, sommige om te hou en weer te gebruik, ander om van ontslae te raak. So, welkom hier in my gedagtes. Dikwels stille water, maar donker-diepe grond. Soms vloei hulle in rustige tevredenheid deur idilliese landskappe, maar soms word hulle vernietigend opgesweep in ‘n ontstuimige vloed. Kan jy goed swem?
Maak jou voete nat in die vlak water. Kyk so bietjie rond. Buk af en toets ‘n handvol. Hier sal jy rimpelinge vind uit my en myne se lewens, bepeinsinge en net geselskap. Los gerus ‘n pakkie van jou eie gedagtes. Hou jou spinnekoppe. As jy al my geheime wil weet of onpeilbare wyshede verwag, gaan swem maar in die openbare swembad met sy chloor, spoeg, urine en ander onsuiwerhede. As jy na skoon natuurlike water soek, direk van die aardse bron, mag jy jouself dalk net langs die regte stroom bevind.
Posted in Oor my en myne | 2 Kommentaar	2 Responses
op Maart 12, 2009 at 8:42 vm | Antwoord Briana
My sterreteken is nie verniet ‘n vis nie. Go for it!!
op Maart 17, 2009 at 3:09 nm | Antwoord boerinballingskap
Welkom hier in die bloggosfeer! 8)